

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**Općinsko vijeće**

**KLASA: 021-05/17-01/5**

**URBROJ: 2198/31-02-17-2**

**U Gračacu, 25. rujna 2017. g.**

**Z A P I S N I K**

s 3. sjednice Općinskog vijeća Općine Gračac održane 25. rujna 2017. godine s početkom u 17,10 sati u općinskoj vijećnici u Gračacu.

Sjednicom predsjedava predsjednik Općinskog vijeća Općine Gračac Tadija Šišić, koji pozdravlja nazočne i otvara 3. sjednicu Općinskog vijeća.

Pročelnica Jedinstvenog upravnog odjela Općine Gračac, Bojana Fumić, vrši prozivku vijećnika radi utvrđivanja kvoruma. Nazočni su: Tadija Šišić, Ružica Tulumović, Kata Brčina, Viktor Kupčak, Berislav Crepulja, Ivana Tomić, Milorad Stanisavljević i Slavica Miličić.

Nenazočni su vijećnici: Goran Đekić, Nebojša Rađenović, Tomo Delač, Momir Japundžić i Rade Dubajić.

Sjednici je nazočno 8 od 13 vijećnika, postoji kvorum za pravovaljano održavanje sjednice i donošenje odluka.

Sjednici je nazočna i Nataša Turbić, općinska načelnica Općine Gračac, Bojana Fumić, pročelnica Jedinstvenog upravnog odjela Općine Gračac- zapisničar te službenik Jedinstvenog upravnog odjela Općine Gračac, Odsjeka za proračun i financije, Irinej Biletić.

Predsjednik otvara aktualni sat. Za riječ se javljaju Ružica Tulumović, Slavica Miličić, Viktor Kupčak i Tadija Šišić.

Ružica Tulumović: što je sa zgradama koje su razrušene, narušavaju izgled našeg grada i predstavljaju opasnost, što se namjerava učiniti s njima, ima li kakvog rješenja?

Slavica Miličić: obzirom da za nas 13 vijećnika vijećničke naknade građane koštaju oko 20.000,00 kuna predlažem u ime kandidacijske liste ukinuti ih ili smanjiti, predlažem da se umjesto toga osnuje fond koji bi stipendirao učenike i redovite studente jer moramo ulagati u mladost koja bi onda trebala ulagati u zajednicu. Što se tiče mjesnih odbora, imaju predviđena dva mjesna odbora, moraju se ljudi više uključiti, potrebno je više mjesnih odbora.

Viktor Kupčak- zahvala djelatnicima svih naših tvrtki, svjedoci smo da je ove godine bila nezapamćena suša, a sve je funkcioniralo, pohvaljujem i djelatnike Vodovoda i Čistoće, pohvala i za zahvate na odvodnji.

Tadija Šišić: pohvale i našim vatrogascima, uz puno napora, a malo sredstava, nosili su se s iznimo teškom požarnom sezonom, treba im odati priznanje. Druga tema je vezana za otkup građevinskog zemljišta u procesu legalizacije, a u kojima odlučuje lokalna samouprava prema procjeni vještaka, što u našim prilikama nije dobro, na tragu zadržavanja ljudi na ovom području nije dobro niti popularno, da li postoji mogućnost da se odlukom vijeća stimulira ljude da, kad već legaliziraju, da i otkupe zemljište koje u ovoj prilici neće koristiti nitko drugi nego ta osoba, da se raspolaže po nekoj popularnoj cijeni, bilo bi dobro razmotriti tu temu.

Kako više nije bilo prijava, načelnica odgovara vijećnicima na postavljena pitanja:

Što se tiče ruševnih zgrada, postupili smo po zakonu i sukladno izrađenom elaboratu srušili dvije, a u Srbu, gdje nismo vlasnici, tu postupa komunalni redar, izdaje rješenje, zove se inspekcija, nalaže rušenje. Ako vlasnik ne postupi po naloženom, onda lokalna samouprava ruši o svom trošku. Za neka rušenja potrebno je izdvojiti do 80 tisuća. Npr. hotel Kremen je u postupku denacionalizacije, povrata obitelji Ostermann, na nekim objektima su sami vlasnici uklonili dijelove objekta koji ugrožavaju sigurnost. Što se tiče naknada vijećnicima, u obvezi je da se ona isplati, što će vijećnik sa svojom naknadom napraviti, to je njegova stvar. Vijećnici mogu dati prijedlog, ali ga mora vijeće usvojiti. Načelnik postupa po važećim odlukama. Što se tiče mjesnih odbora, došlo je do nas da smatrate da svako mjesto treba imati sve ovlasti lokalne samouprave. Radi se o nekim ovlastima koje su u nadležnosti i obavljaju ih tijela lokalne samouprave. Bojana Fumić- po važećem Statutu Općine Gračac predviđen je samo jedan mjesni odbor, Mjesni odbor Srb, koji je i formiran. Slavica Miličić- ostala mjesta ih imaju više. Viktor Kupčak- nema njihove aktivnosti, do sada mjesni odbor nije uputio ništa. Slavica Miličić- inicijativa postoji, inicijativni odbor Popina- Zrmanja je uputio prijedlog službama. Predsjednik: potrebna je određena procedura, a i načelnica je dijelom odgovorila. Načelnica: radilo se na saniranju odvodnje u Hrvatske bratske zajednice i na Žabarici, radit će se i nadalje. Što se tiče DVD-ova i Vatrogasne postojbe Gračac, bilo je stvarno naporno, gorjela je cijela Dalmacija i dio Like, skoro 1/3 područja Srba je gorjela, isto tako i Velebit. Što se tiče teme legalizacije, treba se razmisliti o nekoj cijeni zemljišta. Postoji porast prometa nekretnina na kompletnom području Općine Gračac. Mi imamo više predmeta, no neki ljudi odustaju zbog cijene, zadnja procjena po ovlaštenom procjenitelju je 17 eura, slažem se da treba izvidjeti mogućnost ako vijeće može donijeti odluku da ljudi koji su to davno izgradili mogu zemljište otkupiti uz povoljnije cijene. Bojana Fumić- vezano uz temu vijećničkih naknada, upravo je u postupku savjetovanje o prijedlogu izmjene Zakona o lokalnoj i područnoj (regionalnoj) samoupravi. Jedna od predloženih izmjena je i da naknada bude vezana uz dolazak na sjednicu, osim za predsjednika. Ukoliko prijedlog bude usvojen, morat će se i naši akti usklađivati sa zakonom, tako da bilo kakve izmjene prije okončanja postupka izmjene navedenog zakona ne bi imale smisla.

Predsjednik predlaže dnevni red kakav je naveden u pozivu za sjednicu:

**DNEVNI RED:**

1. Prijedlog Izmjene i dopune Odluke o raspoređivanju sredstava političkim

strankama i članovima Općinskog vijeća izabranim s liste grupe birača iz

Proračuna Općine Gračac u 2017. godini

2. Prijedlog Odluke o izboru Komisije za Statut, Poslovnik i normativnu djelatnost

Općinskog vijeća Općine Gračac

3. Prijedlog Odluke o imenovanju Općinskog povjerenstva za procjenu šteta od

elementarnih nepogoda Općine Gračac

4. Prijedlog Odluke o ponovnom raspisivanju natječaja za ravnatelja Knjižnice i

čitaonice Gračac

5. Prijedlog Izvještaja o izvršenju Proračuna Općine Gračac za 01.01. 2016. do 31.

12. 2016. godine

6. Prijedlog Polugodišnjeg izvještaja o izvršenju Proračuna Općine Gračac za 1. 1-

30. 06. 2017. godine

7. Prijedlog Odluke o usvajanju Izvješća o radu općinske načelnice Općine Gračac za

razdoblje siječanj- lipanj 2017. g.

Prijedloga za izmjene i dopune nema, vijećnici s 8 ZA (od ukupno 8 nazočnih vijećnika)- jednoglasno, usvajaju dnevni red koji glasi:

**DNEVNI RED:**

1. Prijedlog Izmjene i dopune Odluke o raspoređivanju sredstava političkim

strankama i članovima Općinskog vijeća izabranim s liste grupe birača iz

Proračuna Općine Gračac u 2017. godini

2. Prijedlog Odluke o izboru Komisije za Statut, Poslovnik i normativnu djelatnost

Općinskog vijeća Općine Gračac

3. Prijedlog Odluke o imenovanju Općinskog povjerenstva za procjenu šteta od

elementarnih nepogoda Općine Gračac

4. Prijedlog Odluke o ponovnom raspisivanju natječaja za ravnatelja Knjižnice i

čitaonice Gračac

5. Prijedlog Izvještaja o izvršenju Proračuna Općine Gračac za 01.01. 2016. do 31.

12. 2016. godine

6. Prijedlog Polugodišnjeg izvještaja o izvršenju Proračuna Općine Gračac za 1. 1-

30. 06. 2017. godine

7. Prijedlog Odluke o usvajanju Izvješća o radu općinske načelnice Općine Gračac za

razdoblje siječanj- lipanj 2017. g.

Prije prelaska na 1. točku dnevnog reda, predsjednik poziva vijećnike da iznesu primjedbe na zapisnik s prethodne sjednice. Primjedbi nema, zapisnik se stoga smatra jednoglasno usvojenim.

**Ad/1**

Prijedlog Izmjene i dopune Odluke o raspoređivanju sredstava političkim strankama i članovima Općinskog vijeća izabranim s liste grupe birača iz Proračuna Općine Gračac u 2017. godini. Načelnica- uz prijedlog odluke postoji pisano obrazloženje. Ovo je jednostavno, imamo predviđena sredstva na godišnjoj razini, no zbog izbora i novog saziva imamo drugi omjer vijećnika, stranaka i podzastupljenog spola. Predložen je raspored za dio godine od novog saziva do kraja godine. Prijava za raspravu nema. Vijećnici glasuju te sa 7 ZA, 0 PROTIV, 1 UZDRŽAN- većinom glasova (od ukupno 8 nazočnih vijećnika), usvajaju prijedlog te donose

**Izmjene i dopune** Odluke o raspoređivanju sredstava političkim

strankama i članovima Općinskog vijeća izabranim s liste grupe birača iz

Proračuna Općine Gračac u 2017. godini

koje se prilažu i sastavni su dio ovog zapisnika.

**Ad/2**

Prijedlog Odluke o izboru Komisije za Statut, Poslovnik i normativnu djelatnost Općinskog vijeća Općine Gračac Viktor Kupčak ispred Kluba vijećnika HDZ-a predaje pisani prijedlog šest vijećnika koji predlažu da se u Komisiju za Statut, Poslovnik i normativnu djelatnost Općinskog vijeća Općine Gračac izaberu Ružica Tulumović za predsjednicu te Tadija Šišić i Ivana Tomić za članove. Drugih prijedloga niti prijava za raspravu nema. Pristupa se pojedinačnom glasovanju o predloženim kandidatima. Prijedlog da Ružica Tulumović bude izabrana za predsjednicu: 7 ZA, 0 PROTIV, 1 UZDRŽAN, Tadija Šišić za člana: 7 ZA, 0 PROTIV, 1 UZDRŽAN, Ivana Tomić za članicu: 7 ZA, 0 PROTIV, 1 UZDRŽAN- (od ukupno 8 nazočnih vijećnika). Vijećnici su većinom glasova usvojili predloženo te donijeli

**Odluku o izboru**

**Komisije za Statut, Poslovnik i normativnu djelatnost**

koja se prilaže i sastavni je dio ovog zapisnika.

**Ad/3**

Prijedlog Odluke o imenovanju Općinskog povjerenstva za procjenu šteta od elementarnih nepogoda Općine Gračac. Prijedlog načelnice je da predsjednik bude Robert Juko, a Milorad Stanisavljević i Ignjac Petrović članovi. Drugih prijedloga niti prijava za raspravu nema. Pristupa se pojedinačnom glasovanju. Za predloženog Roberta Juku za predsjednika: 7 ZA, 0 PROTIV, 1 UZDRŽAN. Za Milorada Stanisavljevića: 7 ZA, 0 PROTIV, 1 UZDRŽAN. Za Ignjaca Petrovića: 7 ZA, 0 PROTIV, 1 UZDRŽAN (od ukupno 8 nazočnih vijećnika). Vijećnici su većinom glasova usvojili predloženo te donijeli

**Odluku o imenovanju**

**Općinskog povjerenstva za procjenu šteta od**

**elementarnih nepogoda**

koja se prilaže i sastavni je dio ovog zapisnika.

**Ad/4**

Prijedlog Odluke o ponovnom raspisivanju natječaja za ravnatelja Knjižnice i čitaonice Gračac. Načelnica- da bi se ispoštovala procedura u roku dok ne istekne mandat vršitelju dužnosti, potrebno je pristupiti novom postupku. Prijava za raspravu nema. Vijećnici sa 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno, donose

**Odluku**

**o ponovnom raspisivanju natječaja za ravnatelja**

**Knjižnice i čitaonice Gračac**

koja se prilaže i sastavni je dio ovog zapisnika.

**Ad/5**

Prijedlog Izvještaja o izvršenju Proračuna Općine Gračac za 01.01. 2016. do 31.12. 2016. godine. Načelnica kao predlagatelj pojašnjava: 11 posto je razlika izvršenja zbog određenih projekata provedenih prošle godine, skoro za milijun i po je povećano. Nije bilo zaduživanja. Službenik Irinej Biletić: od ukupnih prihoda oko milijun su vlastiti prihodi proračunskih korisnika, 88 % prihoda poslovanja je ostvareno. Smanjen je manjak prihoda poslovanja iz 2015. godine. Trošak javne nabave ostvaren je u 2016. godini, ali dio sufinanciran od fonda je uplaćen u ovoj godini. To će biti u izvještaju za ovu godinu. Prijava za raspravu nema. Vijećnici glasuju te sa 7 ZA, 0 PROTIV, 1 UZDRŽAN- većinom glasova (od ukupno 8 nazočnih vijećnika), usvajaju prijedlog te donose

**Izvještaj o izvršenju Proračuna Općine Gračac**

**za 01.01. 2016. do 31.12. 2016. godine**

koji se prilaže i sastavni je dio ovog zapisnika.

**Ad/6**

Prijedlog Polugodišnjeg izvještaja o izvršenju Proračuna Općine Gračac za 1. 1-30. 06. 2017. godine. Načelnica kao predlagatelj: proračunom za 2017. predviđeni iznos izvršen je 42% od planiranog za cijelu godinu, ima nazaka da ćemo do kraja godine izvršiti gotovo 99 %. Nije se zaduživalo niti su izdavana jamstva, povećanje u odnosu na prošlu godinu je s obzirom na projekte- pročistač, multimedijalno opremanje za „Napredak“, mrtvačnica, „Napredak“ grijanje i ostali projekti za koje smo aplicirali. Irinej Biletić: neke razlike se nisu mogle planirati, npr. od legalizacije, iznosi podatke pod 6.2. rashodi izdaci, dio projekata je u postupku javne nabave pa se još ne vidi kao rashod. Načelnica- kad uspoređujemo izvršenje u odnosu na prošlu godinu vidi se ostvarenje većih vlastitih prihoda za oko 1.300.000,00 kuna. Od 2014. do 2017. bila je porezna reforma, umanjivali su nam se vlastiti prihodi iz poreza za gotovo 2 milijuna kuna. Prijava za raspravu nema. Vijećnici glasuju te sa 7 ZA, 0 PROTIV, 1 UZDRŽAN- većinom glasova (od ukupno 8 nazočnih vijećnika), usvajaju prijedlog te donose

**Polugodišnji izvještaj o izvršenju**

**Proračuna Općine Gračac za 1. 1-30. 06. 2017. godine**

koji se prilaže i sastavni je dio ovog zapisnika.

**Ad/7**

Prijedlog Odluke o usvajanju Izvješća o radu općinske načelnice Općine Gračac za razdoblje siječanj- lipanj 2017. godine. Na zadnjoj sjednici prethodnog saziva vijeća u ožujku imali smo prezentaciju četverogodišnjeg perioda. I sada se tu navode odluke, posjeti ministara koji do tada nisu dolazili u Gračac, imali smo dodjele javnih priznanja, stipendija, opremanje igrališta, Dan općine, projekt za djecu s posebnim potrebama. Projekt „E-Mazing“ zelena škola u Mazinu sa Zadarskom županijom, vrijedan oko 18,5 milijuna kuna prošao je prvu fazu. Prijava za raspravu nema. Vijećnici glasuju te sa 7 ZA, 0 PROTIV, 1 UZDRŽAN- većinom glasova (od ukupno 8 nazočnih vijećnika), usvajaju prijedlog te donose

**Odluku o usvajanju**

**Izvješća o radu**

**općinske načelnice Općine Gračac**

**za razdoblje siječanj- lipanj 2017. g.**

koji se prilaže i sastavni je dio ovog zapisnika.

Predsjednik zaključuje sjednicu u 17, 48.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**